«Småfolkets» kandidat favoritt før borgermester-valg
For hvis ikke noe aldeles uventet skjer, heter den nye borgermesteren Bill de Blasio: En hvit mann med farget ektefelle, hun er radikal feminist, de har kjekke barn, han er solidarisk sosialdemokrat med fortid som bistandsarbeider i Nicaragua - og de har et beskjedent levesett i bydelen Brooklyn på andre siden av East River. Og i tillegg kjenner han storbyens politikk fra innsiden, etter flere år med offentlige verv, og som storbyens ombudsmann siden 2010.I hele 12 år har milliardæren og republikaneren Michael Bloomberg styrt verdensmetropolen som borgermester. Han har langt fra vært noen dårlig leder, men har med årene lagt seg ut med så vel småfolk som sterke fagforeninger.Bloombergs «håndplukkede» kandidat, republikaneren Joe Lotha, var viseborgermester en periode under borgermester Rudi Guiliani, og kjenner også sin by godt. Men i gårsdagens meningsmålinger halter han langt bak de Blasio: Mens demokraten pendler mellom 65 og 70 prosent på målingene, har republikaneren Lotha mellom 32 og 25 prosent.Hjertesakene hans er først og fremst flere barnehager og førskoler, finansiert med skattepåslag for de som tjener mest, de som tjener over 500.000 dollar. Han har alltid vært opptatt av å redusere forskjellene mellom rike og fattige, men er samtidig knallhard i saker som f.eks. kriminalitetsbekjempelse.På 70-tallet og 80-tallet var de Blasio kjerringa mot strømmen i amerikansk politikk. Han har en fortid som solidaritetsarbeider, støttet Daniel Ortega og Sandinistbeveglsen, noe som var både uhørt og forhatt i store deler av USA. I tillegg kalte hans seg «demokratisk sosialist», bare det siste ordet før flertallet av amerikanere til å se rødt. Nå hyller han både skandinaviske sosialdemokratier, Roosevelts «New Deal» og latinamerikansk frigjøringsteologi. Dessuten er han en sterk tilhenger av fagforeninger: - Vår nasjon er blitt det den er i dag fordi fagbevegelsene sørget for at en stor del av befolkningen kunne leve et anstendig liv i trygghet, sier han. Stikk i strid med hva republikanerne ofte mener om den saken. Mens Joe Lotha har støtte fra hvitsnipper som bankfolk, meglere og godt betalte akademikere, jubler alle de andre over de Blasios program: Sykepleiere og brannfolk, renovasjonsarbeidere og snekkere, politifolk og lærere, arbeidsledige og innvandrere. At hans kone Chirlane McCray er farget, radikal og en glimrende taleskriver og taler, er en styrke. I tilleg har hennes fortid som mobbeoffer og lesbisk/bifil også vunnet respekt og støtte.Motstanderen, 60-åringen Joe Lotha, er tidligere bankmann og sjef for New Yorks kollektivtransport. Han ønsker å skape «en dynamisk og forretningsvennlig by» - et munnhell som går over hodet på de fleste. Der de Blasio snakker om småfolket og deres problemer, med manglende sykehusdekning, stengte barnehager og dårlig skolemiljø, bygger Lotha luftslott som bare de færreste kan drømme om å bo i.Et av den kommende borgermesterens hjerteprosjekter - forutsatt at han vinner, da, er å bygge 200 000 superbillige boenheter, slik at de fattige kan få et tett tak over hodet, og kalle det «sitt eget». Så får vise, da, når newyorkerne går til urnene i dag: Om de våknet onsdag morgen til en de Blasio eller en Lotha.
Når New Yorks millioner går til urnene for å velge ny borgermester i dag, tyder alt på at det er «småfolket» i USAs største by som vinner valget.